Document ID: 31997R1356

KOMMISSIONENS FORORDNING (EF) Nr. 1356/97 af 15. juli 1997 om ændring af forordning (EF) nr. 1218/96 om delvis fritagelse for importtold for visse kornprodukter som fastsat i aftalerne mellem Det Europæiske Fællesskab og Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), senest ændret ved forordning (EF) nr. 2490/96 (2), særlig artikel 8, og
ud fra følgende betragtninger:
Ved Kommissionens forordning (EF) nr. 1218/96 (3), som ændret ved forordning (EF) nr. 202/97 (4), indførtes gennemførelsesbestemmelser til den delvise fritagelse for importtold for visse kornprodukter som fastsat i aftalerne mellem Det Europæiske Fællesskab og Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien;
det fastsættes bl. a. i forordning (EF) nr. 1218/96, at ansøgningerne kan trækkes tilbage, hvis der anvendes en ensartet nedsættelseskoefficient; denne bestemmelse giver mulighed for at indgive ansøgninger om importlicenser for for store mængder; for at undgå spekulation bør det fastsættes, at ansøgningerne om importlicens ikke kan trækkes tilbage;
de i denne forordning fastsatte foranstaltninger er i overensstemmelse med udtalelse fra Forvaltningskomiteen for Korn -
UDSTEDT FØLGENDE FORORDNING:
Artikel 1
Artikel 2, stk. 3, i forordning (EF) nr. 1218/96 affattes således:
»3. Overstiger ansøgningerne om importlicenser de i bilaget fastsatte kontingentmængder, fastsætter Kommissionen en ensartet nedsættelseskoefficient for de mængder, der er ansøgt om, senest den tredje arbejdsdag efter ansøgningernes indgivelse. En ansøgning kan ikke trækkes tilbage.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. juli 1997.

Labels: 3
15
17
18